72. AΠΟΦΑΣΗ ΥΠΟΥΡΓΟΥ EΘΝΙΚΗΣ ΟΙΚΟΝΟΜΙΑΣ Αριθ. 58600/Ε3/6186 της 30 Αυγ./5 Σεπτ. 1995 (ΦΕΚ Β΄ 770) Ρύθμιση διαδικασιών εξαγωγής–επανεξαγωγής,πώλησης–μεταπώλησης εμπορευμάτων. Έχοντας υπόψη: 1.Τις διατάξεις: 1.1.Του Νόμ. 1558/85 «περί Κυβερνήσεως και Κυβερνητικών Οργάνων» άρθρ. 29Α το οποίο προστέθηκε με το άρθρ. 27 του Νόμ. 2081/1992 (ΦΕΚ 137/τ.Α/1985) και (ΦΕΚ 154/τ.Α/1992) αντίστοιχα. 1.2.Του Νόμ. 936/79 «περί τροποποιήσεως και συμπληρώσεως των περί εξωτερικού Εμπορίου διατάξεων» (ΦΕΚ 144/τ.Α/1979). 1.3.Του Νόμ. 945/79 «περί κυρώσεως της Συνθήκης Προσχωρήσεως της Ελλάδος στην Ευρωπαϊκή Οικονομική Κοινότητα». 1.4.Του Π.Δ. 138/93 «Οργανισμός του Υπουργείου Εθνικής Οικονομίας» άρθρ. 32 παρ. γ (ΦΕΚ 55/ τ.Α/1993). 1.5.Το Π.Δ. 96/1993 (ΦΕΚ 42/τ.Α/23.3.93) «περί προσαρμογής Ελληνικής Νομοθεσίας, στις διατάξεις της Οδηγίας αριθ. 88/361/ΕΟΚ και της Οδηγίας 92/122/ΕΟΚ σχετικά με την κίνηση κεφαλαίων, όπως τροποποιήθηκε με το Π.Δ. 104/1994 (ΦΕΚ 79/τ.Α/14.5.1994). 2.Τις Αποφάσεις: 2.1.Αριθ. 29791/14.7.1994 κοινή Aπόφαση του Πρωθυπουργού και του Υπουργού Εθνικής Οικονομίας «Καθορισμός αρμοδιοτήτων του Υφυπουργού Εθνικής Οικονομίας». 2.2.Αριθ. 55005/Ε3/5047/1995 των Υπουργών Εθνικής Οικονομίας και Οικονομικών «Κατάργηση της με αριθ. 5362/90 ΚΥΑ όπως αυτή τροποποιήθηκε και συμπληρώθηκε με την 6234/Ε3/9429/93 Απόφαση Υφυπουργού Εθνικής Οικονομίας. 3.Το έγγραφο της Υπηρεσίας μας αριθ. 52921/Ε3/4473/95 προς την Τράπεζα της Ελλάδος και Π.Σ.Ε. και τις με αριθ. 20/95 και 760/95 σχετικές Απαντήσεις τους. 4.Το γεγονός ότι η παρούσα δεν επιβαρύνει τον Κρατικό Προϋπολογισμό, αποφασίζουμε: ΚΕΦΑΛΑΙΟ I «ΓΕΝΙΚΑ ΓΙΑ ΕΞΑΓΩΓΕΣ–ΕΠΑΝΕΞΑΓΩΓΕΣ (ΣΕ ΤΡΙΤΕΣ ΧΩΡΕΣ) ΚΑΙ ΠΩΛΗΣΕΙΣ– ΜΕΤΑΠΩΛΗΣΕΙΣ (ΣΤΗΝ ΕΥΡΩΠΑΙΚΗ  ΕΝΩΣΗ) ΑΓΑΘΩΝ» 1.Η εξαγωγή, επανεξαγωγή προϊόντων προς τρίτες χώρες καθώς και η πώληση και μεταπώληση αγαθών στην Ευρωπαϊκή Ένωση, είναι ελεύθερη, μη υποκείμενη σε κανένα περιορισμό, εξαιρουμένων των περιπτώσεων όπου από Αποφάσεις Διεθνών Οργανισμών, Διατάξεις της Ευρωπαϊκής Ένωσης, Διεθνείς Συμφωνίες ή άλλες Ειδικές από την Παρούσα ή από άλλη σχετική Απόφαση Ρυθμίσεις, ορίζεται άλλως. 2.Οι περιγραφόμενες στην προηγούμενη παράγραφο εξαγωγές–επανεξαγωγές, πραγματοποιούνται από φυσικά ή νομικά πρόσωπα των οποίων η επωνυμία έχει καταχωρηθεί στο Ειδικό Μητρώο Εξαγωγέων που τηρείται στο Εμπορικό και Βιομηχανικό Επιμελητήριο της έδρας της επιχείρησης. Η καταχώρηση θα ελέγχεται, από τις τελωνειακές αρχές κατά την τήρηση των σχετικών διατυπώσεων εξαγωγής, στις οποίες ο εξαγωγέας είναι υποχρεωμένος να προσκομίσει θεωρημένο το Ειδικό Δελτίο Εγγραφής στο Ειδικό Μητρώο Εξαγωγέων. 3.Κατ’ εξαίρεση μπορεί να πραγματοποιηθούν εξαγωγές και επανεξαγωγές, από πρόσωπα ή επιχειρήσεις που δεν έχει καταχωρηθεί κατά τα ως άνω η εξαγωγική τους επωνυμία, εφόσον πρόκειται εξαγωγές και επανεξαγωγές αξίας μικροτέρας των 2000 ΕCU ανά φόρτωση. 4.Στις λοιπές περιπτώσεις προσώπων ή επιχειρήσεων, των οποίων η επαγγελματική ιδιότητα δεν σχετίζεται με εκείνη του εμπόρου ή εξαγωγέως, οι εξαγωγές και οι επανεξαγωγές, ανεξαρτήτως ποσού πραγματοποιούνται ελεύθερα. Στην περίπτωση αυτή οι ενδιαφερόμενοι θα προσκομίζουν στις τελωνειακές αρχές οτιδήποτε πιστοποιητικό τους ζητηθεί για την διαπίστωση της μη εμπορικής ή εξαγωγικής τους ιδιότητας. 5.Για την πραγματοποίηση των σχετικών εξαγωγικών διαδικασιών για τις οποίες έχουν τεθεί περιορισμοί, σύμφωνα με την παρ. 1 του παρόντος Κεφαλαίου, ανεξάρτητα από την ιδιότητα του ενδιαφερομένου, καθώς και για εξαγωγές άνω των 2000 ECU (που πραγματοποιούνται ελεύθερα σύμφωνα με την παρ. 3), απαραίτητη προϋπόθεση για την πραγματοποίηση της σχετικής διαδικασίας είναι ο εφοδιασμός του ενδιαφερομένου με την ειδική προς τούτο άδεια από το Υπουργείο Εθνικής Οικονομίας, η οποία θα προσκομίζεται στο τελωνείο. Ειδικότερα άδεια από το ΥΠ.ΕΘ.Ο απαιτείται: 5.1.Προκειμένου για εξαγωγές, και επανεξαγωγές προϊόντων χωρίς πληρωμή της αξίας τους. Της παραπάνω ρυθμίσεως εξαιρούνται οι εξαγωγές, επανεξαγωγές, προϊόντων χωρίς πληρωμή της αξίας τους ως κατωτέρω: 5.1.1.Προϊόντων που εξάγονται ή επανεξάγονται ως δώρα αξίας μέχρι 200.000 δραχμ. ανά αποστολή. 5.1.2.Προϊόντα που εξάγονται για λόγους εμπορικής σκοπιμότητας (δώρα, δείγματα για λήψη παραγγελιών κ.λπ.) από τους έχοντες την ιδιότητα του εξαγωγέως μέχρι του ποσού των 500.000 ανά αποστολή. 5.1.3.Προϊόντα που συναποστέλλονται με προϊόντα εξαγόμενα με πληρωμή της αξίας τους ως ακολούθως: (Αντί για τη σελ. 264,411) Σελ. 264,411(α) Τεύχος 1210-Σελ. 113 - 764 Οργάνωση εξωτερικού εμπορίου 11.Ζ.β.72 -Προϊόντα, συσκευασμένα σε χάρτινους σάκκους ή χαρτοκιβώτια σε ποσοστό όχι μεγαλύτερο του 7% επί των εξαγωμένων πλήρων σάκκων και χαρτοκιβωτίων, για την αντικατάσταση των τυχόν φθαρμένων κατά την εκφόρτωση των εμπορευμάτων στη χώρα προορισμού. -Ανταλλακτικά, αξίας μέχρι ποσοστού 5% επί της αξίας FOB των εξαγομένων από βιομηχανίες  ηλεκτρικών     συσκευών     και    υπό   τον        όρο ότι η δωρεάν αποστολή τούτων με την αξία τους θα αναγράφεται στο τιμολόγιο. -Φάρμακα, καλλυντικά και παραφαρμακευτικά προϊόντα (σύριγγες και βελόνες μιας χρήσεως) σε ποσοστό όχι μεγαλύτερο του 20% επί της αξίας FOB των εξαγομένων αντιστοίχων φαρμάκων και μέχρι 15% επί της αξίας FOB των εξαγομένων καλλυντικών ή παραφαρμακευτικών προϊόντων. Τα χωρίς πληρωμή της αξίας τους εξαγόμενα ανωτέρω προϊόντα θα είναι του ιδίου περιεχομένου με τα εξαγόμενα με πληρωμή της αξίας υπό τον όρο ότι η δωρεάν αποστολή τούτων με την αξία τους θα αναγράφεται στο τιμολόγιο. -Εμφιαλωμένα ποτά κ.λπ. (εκ του Κεφ. 22 του TARIC), ποσοστού μέχρι του 10% επί των εξαγομένων. -Προϊόντα τα οποία αποστέλλονται από τους έχοντας την ιδιότητα του εμπόρου ή κατασκευαστή σαν δείγματα σε ποσοστό όχι μεγαλύτερο του 2% επί της εξαγομένης ποσότητος. Προκειμένου περί δειγμάτων φαρμάκων, καλλυντικών και παραφαρμακευτικών προϊόντων, επ’ αυτών θα αναγράφεται η λέξη «δείγμα». 5.1.4.Προϊόντα που εξάγονται ή επανεξάγονται και προορίζονται να αναλωθούν για διενέργεια δοκιμών καλής λειτουργίας μηχανημάτων, συσκευών κ.λπ., σε ποσοστό μέχρι 2% επί της αξίας των εξαγομένων μηχανημάτων. 5.1.5.Διαφημιστικού υλικού, εφόσον δεν διενεργείται εμπορία. 5.1.6.Δημοσιογραφικού υλικού μόνο από τα Τελωνεία των Αερολιμένων Αθηνών και Θεσ/νίκης όπως ανταποκρίσεων, φωτογραφικών επανεμφανίσεων, φωτογραφιών και κινηματογραφικών ταινιών και λοιπών παρεμφερών υλικών από τους αδιακρίτως εθνικότητας ανταποκριτές των ξένων πρακτορείων ειδήσεων, εφημερίδων, περιοδικών ραδιοφωνικών σταθμών και εταιριών κινηματογραφικών επικαίρων και τηλεοράσεων. 5.1.7.΄Εργων ζωγραφικής, γλυπτικής και χαρακτικής εφόσον η αποστολή ή συναποκόμιση τούτων ανεξάρτητα από τον αριθμό τεμαχίων και την αξία, ενεργείται από τους ίδιους τους καλλιτέχνες ή αντιπροσώπους τους ή από «σωματείο ή Ομάδα καλλιτεχνών, και δεν αποτελούν καλλιτεχνικούς, ιστορικούς ή αρχαιολογικούς θησαυρούς. Σελ. 264,412(α) Τεύχος 1210-Σελ. 114 5.1.8.Επίπλων, σκευών, ειδών ρουχισμού και αντικειμένων οικιακής και ατομικής χρήσης γενικά, καθώς και ποδηλάτων, μοτοποδηλάτων, μοτοσυκλεττών και επιβατηγών αυτοκινήτων, που συναποκομίζονται από πρόσωπα που μεταναστεύουν στο εξωτερικό ή αποστέλλονται σε πρόσωπα που μετανάστευσαν προηγουμένως, εφόσον αυτά τα είδη αποτελούν την οικοσκευή του μετανάστη. 5.1.9.Προϊόντων που αποστέλλονται, από Δημόσιες Υπηρεσίες, Ν.Π.Δ.Δ., Ιδιωτικού Δικαίου, Οργανισμούς Κοινής Ωφελείας ή ιδιώτες, που ενεργούν για λογαριασμό των ανωτέρω, σαν βοήθεια ή σε εκτέλεση διαφόρων προγραμμάτων που μετέχει η χώρα μας (FAO κ.λπ.). 5.1.10.Εφημερίδων, βιβλίων που εξάγονται: -Από Εκδότες, Πρακτορεία, Δημόσιες Υπηρεσίες, ΝΠΔΔ, Οργανισμούς Κοινής Ωφελείας, Βιβλιοθήκες κ.λπ. που λειτουργούν με σκοπό μη κερδοσκοπικό ή των οποίων η αξία πληρώθηκε σε δραχμές ή έχουν εισπραχθεί οι συνδρομές ή αποστέλλονται δωρεάν υπό την προϋπόθεση ότι στην περίπτωση αυτή δεν θα υπερβαίνουν τα 400 αντίγραφα και θα φέρουν σφραγίδα δηλωτική της τιμητικής προσφοράς και -Από ιδιώτες μέχρι 10 αντιτύπων, για κάθε έκδοση και μέχρι 30 συνολικά, εφόσον δηλώνεται ότι αποστέλλονται δωρεάν. Επίσης από ιδιώτες ή αλλοδαπούς επισκέπτες εφ’ όσον η αξία τους έχει πληρωθεί σε δραχμές ανεξαρτήτως αριθμού. 5.1.11.Αγαθών, που έχουν εισαχθεί χωρίς πληρωμή της αξίας τους. Κατά την εξαγωγή, θα προσκομίζεται παραστατικό εισαγωγής τούτων που θα προκύπτει ότι δεν πληρώθηκαν καθ’ οιονδήποτε τρόπο. 5.1.12.Εμπορευμάτων τα οποία έχουν εισαχθεί από το εξωτερικό, με πληρωμή της αξίας τους και επιστρέφονται επειδή συντρέχουν τα στοιχεία της αναστροφής της πωλήσεως. 5.1.13.Εμπορευμάτων τα οποία έχουν κομισθεί στη χώρα και δεν έχουν παραληφθεί για οποιοδήποτε λόγο υπό την προϋπόθεση ότι δεν έχει πληρωθεί αξία τους κατά την εισαγωγή τους. - 765 11.Ζ.β.72 Οργάνωση εξωτερικού εμπορίου   5.1.14.Εκθεμάτων, τα οποία έχουν κομισθεί για τη Διεθνή Έκθεση Θεσσαλονίκης ή για άλλη Έκθεση στην χώρα μας κατόπιν: α)Βεβαίωσης της μεσολαβούσης Τραπέζης, η οποία θα εκδίδεται βάσει των φορτωτικών εγγράφων, όπου αυτά υπάρχουν και από την οποία θα προκύπτει ότι δεν έχει πληρωθεί η αξία τους ή δήλωσης των ενδιαφερομένων ότι τα φορτωτικά έγγραφα ευρίσκονται εις χείρας τους και δεν έχουν πληρωθεί. 5.1.15.Πλοίων εφ’ όσον από τα προσκομιζόμενα δικαιολογητικά διαπιστωθεί ότι εισήχθησαν χωρίς πληρωμή της αξίας τους και ότι δεν έχει μεσολαβήσει αλλαγή κυριότητος έως τον χρόνο της επανεξαγωγής τους. Στις περιπτώσεις που δεν πληρούνται οι ανωτέρω όροι θα ακολουθείται η κανονική για τις εξαγωγές–πωλήσεις πλοίων διαδικασία. 5.2.Προκειμένου για εξαγωγές, επανεξαγωγές, πωλήσεις και μεταπωλήσεις προϊόντων συμπεριλαμβανομένων και των περιπτώσεων transit διελεύσεων (όπου αυτό προβλέπεται), ανεξαρτήτως από την πληρωμή ή όχι της αξίας τους, εάν τα προϊόντα αυτά υπάγονται βάσει Αποφάσεων Διεθνών Οργανισμών, Κοινοτικών Κανονισμών, Διεθνών Συμφωνιών ή Εθνικών Διατάξεων σε καθεστώς ελέγχου, επιτήρησης, ή ποσόστωσης (Αποφάσεως Σ.Α. Ο.Η.Ε. περί επιβολής embargo έναντι ορισμένων Κρατών, Κανονισμοί της Ε.Ε. 2603/69 (ελαιολιπαντικά), 3381/94 (διττής χρήσεως), Αποφάσεις για τις χημικές ουσίες, τα πυρηνικά υλικά και τα πυραυλικά συστήματα, Νόμ. 2168/93 «περί όπλων» κ.λπ. Της παραπάνω ρυθμίσεως εξαιρούνται τα είδη που περιγράφονται στους πίνακες επιτήρησης του Κανονισμού 2603/69 και προορίζονται για εφοδιασμό πλοίων και αεροσκαφών, με ελληνική ή οποιαδήποτε άλλη σημαία, που εκτελούν πλόες ή πτήσεις εξωτερικού ή μικτές καθώς και τα είδη που ελέγχονται βάσει του Νόμ. 2168/93 (πυρίτιδες, εκρηκτικές ύλες, όπλα, πυρομαχικά κ.λπ. και είναι αναγκαία για την ναυσιπλοΐα και την ασφάλεια του πλοίου και του αεροσκάφους. 5.3.Προκειμένου για εξαγωγή–επανεξαγωγή καθώς και αποστολή αγαθών τα οποία προορίζονται για την κάλυψη της συμμετοχής στο μετοχικό κεφάλαιο ή στην αύξηση του μετοχικού κεφαλαίου ελληνικών επιχειρήσεων που ιδρύονται στην αλλοδαπή ή μικτών διεθνών επιχειρήσεων. ΚΕΦΑΛΑΙΟ ΙΙ «ΕΙΔΙΚΕΣ ΡΥΘΜΙΣΕΙΣ» 1.Επιτρέπεται στους ομογενείς ή αλλοδαπούς οι οποίοι διέμειναν προσωρινά στη χώρα, όπως κατά την αναχώρησή τους φέρουν μαζί τους προσωπικά είδη ανεξαρτήτως αξίας, υπό την προϋπόθεση ότι η αγορά τους αποδεικνύεται από θεωρημένο τιμολόγιο ή απόδειξη λιανικής πωλήσεως. Η ανωτέρω ρύθμιση δεν ισχύει προκειμένου περί εξαγωγών θαλαμηγών πλοίων. 2.Η εξαγωγή–επανεξαγωγή μηχανολογικού εξοπλισμού, σε περίπτωση υπαγωγής του εν λόγω εξοπλισμού στις διατάξεις του αναπτυξιακού Νόμου (Νόμ. 4171/61 και Νόμ. 3213/55), πραγματοποιείται ελεύθερα αφού προηγουμένως οι ενδιαφερόμενοι προσκομίσουν στο τελωνείο σύμφωνη γνώμη του Υπουργείου Βιομηχανίας για την επανεξαγωγή του είδους αυτού. Η παραπάνω σύμφωνη γνώμη δεν απαιτείται στις περιπτώσεις εκείνες που τα μηχανήματα τα οποία πρόκειται να εξαχθούν έχουν ξεπεράσει την 10ετία από την ημερομηνία της εισαγωγής τους. ΚΕΦΑΛΑΙΟ III «ΤΕΛΙΚΕΣ ΔΙΑΤΑΞΕΙΣ» 1)Όλες οι προγενέστερες Αποφάσεις καταργούνται με εξαίρεση τις Ε3/1255/91, Ε3/1256/91, Ε3/1668/91, Ε3/ 1669/91, 2542/Ε3/3179/92, 2641/ Ε3/3327/92, 1342/ Ε3/ 1473/92, 232/Ε3/281/93, 5408/Ε3/2362/93, 3286/Ε3/ 2757/93, 3285/Ε3/4136/ 93 και 4216/Ε3/4076/94. 2)Οι τεχνικές λεπτομέρειες και οι οδηγίες εφαρμογής της απόφασης παρέχονται από την Τράπεζα της Ελλάδος. 3)Η παρούσα απόφαση δεν θίγει τυχόν άλλες περί εξαγωγών διατάξεις άλλων φορέων. Η παρούσα απόφαση να δημοσιευθεί στην Εφημερίδα της Κυβερνήσεως και θα έχει αναδρομική ισχύ 2 μήνες πριν από την δημοσίευσή της. Για νεότερες διατάξεις βλ. την με αριθ.126263/Ε3/6263/4-18 Οκτ.201 (ΦΕΚ Β΄1359) απόφ. Υπ. Εθν. Οικον., κατωτ.αριθ.77. (Αντί για τη σελ. 264, 413(α) Σελ. 264,413(β) Τεύχος 1408 Σελ. 103 - 766 Οργάνωση εξωτερικού εμπορίου 11.Ζ.β.72 